**Odile Buisson**, nada en Malo-les-Bains, Dunkerque o 10 de marzo 1956 é unha xinecóloga e obstetra francesa. Foron pioneiras as súas investigacións, con Pierre Foldes, para comprender mellor os mecanismos fisiolóxicos do pracer sexual feminino.

Traxectoria
-----------

Odile Buisson naceu nunha familia moi estrita,o seu pai era supervisor dunha refinería de petróleo e delegado da Confederación Francesa Democrática do Traballo **(**CFDT), e a súa nai ama de casa. Pasou boa parte da súa adolescencia en Saint-Nazaire, logo estudou medicina. Escolleu a xinecoloxía como especialidade,precisamente un tema do que lembra que non se falaba na casa.

Estudou obstetricia nun libro de texto de anatomía de 1979, e como ela conta nunha entrevista "só atopou dúas páxinas sobre o clítoris" e no ano 1998 comprobou que as reproducións que existían eran todas falsas.

Cando en 2004 coñeceu ao cirurxián Pierre Foldès, experto na reparación quirúrxica sobre a mutilación feminina por escisión, propúxolle realizar unha serie de ecografías 3D do coito, con mulleres e parellas voluntarias. Este estudo, formaba parte das investigacións de Foldès sobre a reparación do clítoris e constitúe unha primicia mundial,xa que permite identificar unha zona do corpo do clítoris que se amolda á parte posterior da vaxina e do pene durante as relacións sexuais, e tamén mostra a turxencia do bulbos vestibulares que rodean a entrada da vaxina. Estas análises, publicadas na revista *The Journal of Sexual Medicine* en avril 2009, confirman a realidade do "punto G", (denominado deste xeito en honor ao xinecólogo alemá Ernst Gräfenberg quen informóu do descubrimento nos anos 40 por casualidade, mentres estudaba a uretra feminina) que Odile Buisson prefire denominar co termo "zona G", porque "é sobre todo unha función, unha dinámica de órganos").

Nun traballo dirixido máis ao público xeral e publicado en 2011, *Who's Afraid of the G Spot?*, Odile Buisson e Pierre Foldès describen os seus resultados, proporcionando un mellor coñecemento do pracer feminino e da erección feminina. Tamén detallan os obstáculos que tiveron que enfrontar para levar a cabo esta investigación,así como o atraso en Francia na medicina sexual específica para as mulleres.

Este traballo foi recibido de forma diferente na comunidade médica. "Os médicos non leron o seu libro sobre o clítoris", comentou o xinecólogo obstetra francés e profesor universitario, Israel Nisand, "consideran que é un traballo servil. Pero a ela non lle importa, non está aquí para buscar honras e divírtelle moito velos petiscar o nariz!".

Noutro traballo, *Sale temps pour les femmes*, publicado en 2013, a Odile Buisson preocúpanlle os efectos combinados da excesiva liberalización económica do sector médico (esixir que o hospital sexa un negocio rendible), a crise de confianza que provoca a medicina científica, sofre cada vez máis e dos excesos, segundo ela, dun certo "retorno á natureza",retomando tamén temas que ela abordara en columnas do xornal Le Monde, sobre a necesidade de salvagardar os avances realizados nas últimas décadas en xinecoloxía así como a rede de especialistas existente en Francia.

É asinante da plataforma "100 mulleres por outra palabra" publicado o 9 de xaneiro de 2018 no xornal Le Monde xunto ás actrices Catherine Deneuve e Brigitte Lahaie, e as xornalistas Peggy Sastre e Elisabeth Levy. Este foro defende a "liberdade para molestar", en reacción á onda de denuncias de agresións e acoso sexual que seguiu ao caso Weinstein no outono de 2017.

Notas
-----

1. 1 2  Genthialon, Anne-Claire. "Odile Buisson : le point G…ynéco". *Libération* (en francés). Consultado o 2024-01-21.
2. 1 2 3  Genthialon, Anne-Claire. "Odile Buisson : le point G…ynéco". *Libération* (en francés). Consultado o 2024-01-19.
3. 1 2  "Cachez ce clitoris…". *Madame Figaro* (en francés). 2011-02-22. Consultado o 2024-01-19.
4. ↑  "A la source du plaisir féminin". *Le Monde.fr* (en francés). 2011-06-18. Consultado o 2024-01-19.
5. ↑  "Sobre la expresión PUNTO G". *Etimologías de Chile - Diccionario que explica el origen de las palabras* (en castelán). Consultado o 2024-01-21.
6. ↑  "Faut-il avoir peur du point G ? Une rencontre avec Odile Buisson - le Plus". *leplus.nouvelobs.com* (en francés). 2011-09-13. Consultado o 2024-01-19.
7. ↑  "Les femmes et la médecine : vers un grand bond en arrière ? L'alarme d'Odile Buisson - le Plus". *leplus.nouvelobs.com* (en francés). 2013-03-06. Consultado o 2024-01-19.
8. ↑  "La disparition annoncée des gynécologues et des généralistes de la santé génésique". *Le Monde.fr* (en francés). 2012-03-29. Consultado o 2024-01-19.
9. ↑  "Dépistage prénatal : Les marchands de risques, par Alexandra Benachi, Roland Gori, Odile Buisson...". *Le Monde.fr* (en francés). 2009-11-25. Consultado o 2024-01-19.
10. ↑  "« Nous défendons une liberté d’importuner, indispensable à la liberté sexuelle »". ISSN 1950-6244.

Véxase tamén
------------

### Ligazóns externas

* Les Ernest | Odile Buisson : L'organe clitoridien et l'orgasme féminin
* 13min - Le clitoris cet inconnu - Odile Buisson

|  |  |
| --- | --- |
| Control de autoridades | 
* Wd: Q15407448
* WorldCat
* VIAF: 171913793
* BNF: 16270721p
* ISNI: 0000000120833753
* LCCN: n2011040609
* SUDOC: 150871171

 |